# 2026

|  |  |
| --- | --- |
| ஆயிரமாண்டு: | 3-ஆம் ஆயிரமாண்டு |
| நூற்றாண்டுகள்: | * 20-ஆம் நூற்றாண்டு
* **21-ஆம் நூற்றாண்டு 22-ஆம் நூற்றாண்டு
 |
| பத்தாண்டுகள்: | * 2000கள்
* 2010கள்
* **2020கள் 2030கள்
* 2040கள்
 |
| ஆண்டுகள்: | * 2023
* 2024
* 2025
* **2026 2027
* 2028
* 2029
 |

**2026** ஆம் ஆண்டு (**MMXXVI**) கிரிகோரியின் நாட்காட்டியின் படி வியாழக்கிழமையில் துவங்கிய சாதாரண ஆண்டாகும். இது பொ.ஊ. 2026-ஆம் ஆண்டு என்றும் அழைக்கப்படுகிறது. இது மூன்றாம் ஆயிரவாண்டின் 26-ஆவது ஆண்டும், 21-ஆம் நூற்றாண்டின் 26-ஆவது ஆண்டும், 2020களின் ஏழாவது ஆண்டும் ஆகும்.

## நிகழ்வுகள்

பெப்ரவரி 6: 2026 குளிர்கால ஒலிம்பிக் விளையாட்டுகள் இத்தாலியின் மிலன், கோர்ட்டீனா நகரங்களில் தொடங்கின
### சனவரி

* சனவரி 1
	+ பல்காரியா யூரோ நாணயத்தை ஏற்றுக்கொண்டு, யூரோ வலயத்தின் 21வது உறுப்பு நாடாக ஆனது.
	+ சுவிட்சர்லாந்தின் கிரான்சு-மொன்டானாவில் உள்ள ஒரு அருந்தகத்தில் ஏற்பட்ட தீ விபத்தில் 47 பேர் உயிரிழந்தனர், 115 பேர் காயமடைந்தனர்.
* சனவரி 2 – எக்குவடோரியல் கினி தனது நாட்டின் தலைநகரை மலாபோவில் இருந்து சியூதாத் டி லா பாசிற்கு நகர்த்தியது.
* சனவரி 3 – அமெரிக்கா வெனிசுவேலாவின் வடக்கே வான்தாக்குதல்களை நடத்தி அரசுத்தலைவர் நிக்கோலசு மதுரோவையும் அவரது மனைவி சிலியா புளோரசையும் கைது செய்து நியூயோர்க் கொண்டு சென்றது.
* சனவரி 5 – வெனிசுவேலாவின் அரசுத்தலைவர் நிக்கோலசு மதுரோ கைப்பற்றப்பட்டதை அடுத்து, பதில் அரசுத்தலைவராக டெல்சி ரொட்ரீகசு பதவியேற்றார்.
* சனவரி 9 – ஏமனின் தெற்கு இடைக்காலப் பேரவை அதன் தலைநகர் ஏடன் உட்பட்ட பிராந்திய இழப்புகளைத் தொடர்ந்து அதன் கலைப்பை அறிவித்தது.
* சனவரி 13 – 2025-2026 ஈரானியப் போராட்டங்கள்: ஈரானின் ஆட்சிக்கு எதிரான நாடு தழுவிய போராட்டங்கள் தொடர்ந்தன, ஆயிரக்கணக்கானோர் கொல்லப்பட்டதாகவும், கடுமையான அரசாங்க ஒடுக்குமுறைக்கு மத்தியில் ஆயிரக்கணக்கானோர் கைது செய்யப்பட்டதாகவும் கூறப்படுகிறது.
* சனவரி 15 – உகாண்டாவில் தேர்தல் மோசடி குற்றச்சாட்டுகள் மீதான போராட்டங்களுக்கு மத்தியில் நடப்பு அரசுத்தலைவர் யோவேரி முசவேனி மீண்டும் தேர்தலில் வெற்றி பெற்றார்
* சனவரி 18
	+ கிரீன்லாந்தை இணைப்பதாக அமெரிக்க அரசுத்தலைவர் டோனால்ட் டிரம்ப்பின் அச்சுறுத்தல் "ஆபத்தான கீழ்நோக்கிய சுழற்சியை" ஆபத்தில் ஆழ்த்துவதாகவும், "அத்திலாந்திற்குக் கடல்கடந்த உறவுகளைக் குறைமதிப்பிற்கு உட்படுத்துவதாகவும்" எட்டு ஐரோப்பிய நாடுகள் ஒரு கூட்டு அறிக்கையை வெளியிட்டன.
	+ தெற்கு எசுப்பானியாவில் அடமுசு நகரில் இரண்டு தொடருந்துகள் தடம் புரண்டதில் 42 பேர் உயிரிழந்தனர், 292 பேர் காயமடைந்தனர்.
* சனவரி 20 – சிரியாவின் இடைக்கால அரசாங்கம் சிரியா ஜனநாயகப் படைகள் வசமிருந்த பெரும்பாலான பகுதிகளைக் கைப்பற்றியது.
* சனவரி 22 – ஐக்கிய அமெரிக்கா அதிகாரபூர்வமாக உலகச் சுகாதார அமைப்பில் இருந்து விலகியது.
* சனவரி 23 – வியட்நாம் கம்யூனிஸ்ட் கட்சியின் பொதுச் செயலாளராக தோ லாம் மீண்டும் தெரிவு செய்யப்பட்டார்.
* சனவரி 24 – இந்தோனேசியாவின் மேற்கு சாவகத்தில் ஏற்பட்ட நிலச்சரிவுகளில் குறைந்தது 70 பேர் உயிரிழந்தனர்.
* சனவரி 27 – கிட்டத்தட்ட இரண்டு தசாப்த காலப் பேச்சுவார்த்தைகளுக்குப் பிறகு இந்தியா-ஐரோப்பிய ஒன்றிய சுதந்திர வர்த்தக ஒப்பந்தம் கையெழுத்தானது. இரு பிராந்தியங்களுக்கும் இடையிலான பரந்த அளவிலான பொருட்கள், சேவைகளுக்கான வரிகளை இது நீக்குகிறது.
* சனவரி 28 – கிழக்கு காங்கோ மக்களாட்சிக் குடியரசில் ருபாயா சுரங்கம் இடிந்து வீழ்ந்ததில் 400-இற்கும் அதிகமானோர் உயிரிழந்தனர்.
* சனவரி 30 – எப்சுட்டீன் கோப்புகள் தொடர்பான மூன்று மில்லியன் பக்கங்கள் பொதுமக்களின் பார்வைக்காக வெளியிடப்பட்டன, உலகளவில் பல உயர்மட்ட பொது நபர்களை இவை குறிப்பிடுகின்றன.

### பெப்ரவரி

அலி காமெனி பெப்ரவரி 28 தாக்குதலில் கொல்லப்பட்டார்.
* பெப்ரவரி 3 – நைஜீரியாவில் போகோ அராம் தீவிரவாதிகள் இரண்டு கிராமங்களைத் தாக்கி குறைந்தது 162 பேரைக் கொன்றனர்.
* பெப்ரவரி 4 – இந்தியா, மணிப்பூர் மாநிலத்தில் குடியரசுத் தலைவர் ஆட்சி முடிவுக்கு வந்த பிறகு, யும்னம் கெம்சந்த் சிங் மாநில முதல்வராகப் பதவியேற்றார்.
* பெப்ரவரி 5 – இந்தியா, மேகாலயாவின் கிழக்கு சைந்தியா மலை மாவட்டத்தில் உள்ள சட்டவிரோத நிலக்கரி சுரங்கத்தில் ஏற்பட்ட வெடிவிபத்தில் பதினெட்டு பேர் உயிரிழந்தனர்.
* பெப்ரவரி 6–22 – இத்தாலியில் மிலன், கோர்ட்டீனா நகரங்களில் 2026 குளிர்கால ஒலிம்பிக் விளையாட்டுகள் தொடங்கின.
* பெப்ரவரி 7 – மார்ச்சு 8 – 2026 ஐசிசி ஆண்கள் இருபது20 உலகக்கிண்ணப் போட்டிகள் இந்தியாவிலும் இலங்கையிலும் தொடங்கின.
* பெப்ரவரி 12 – 2026 வங்காளதேசப் பொதுத்தேர்தல், அரசியலமைப்பு வாக்கெடுப்பு: பிரதமர் சேக் அசீனா பதவி கவிழ்க்கப்பட்டதிலிருந்து நடைபெற்ற முதல் தேர்தலில், தாரிக் ரகுமான் தலைமையிலான தேசியவாதக் கட்சி நாடாளுமன்றத்தில் அறுதிப் பெரும்பான்மையை வென்றது, சூலை சாசனம் குறித்த வாக்கெடுப்பும் நிறைவேறியது.
* பெப்ரவரி 17 – பெரு அரசுத்தலைவர் ஒசே யெரி அந்நாட்டின் மக்களவையினால் பதவியில் இருந்து அகற்றப்பட்டார்.
* பெப்ரவரி 20 – சர்வதேச அவசர பொருளாதார அதிகாரச் சட்டத்தைப் பயன்படுத்தி ஏனைய நாடுகளுக்கு எதிராக வரிகளை விதிக்கும் அரசுத்தலைவர் திரம்பின் அதிகாரத்திற்கு எதிராக அமெரிக்க உச்ச நீதிமன்றம் தீர்ப்பளித்து, மற்ற நாடுகளுக்கு எதிரான பெரும்பாலான வரிகளை நீக்கியது
* பெப்ரவரி 22 – கிம் ஜொங்-உன் கொரியத் தொழிலாளர் கட்சியின் பொதுச் செயலாளராக மீண்டும் தெரிவு செய்யப்பட்டார்.
* பெப்ரவரி 23 – ரெட்பேர்ட் ஏர்வேய்சால் இயக்கப்படும் பீச்கிராஃப்ட் சி90 நோயாளர் வானூர்தி, மருத்துவ வெளியேற்றப் பணியின் போது சார்க்கண்டு தலைநகர் ராஞ்சியில் இருந்து புறப்பட்ட சிறிது நேரத்திலேயே காட்டில் மோதியதில், அதில் இருந்த ஏழு பேரும் உயிரிழந்தனர்..
* பெப்ரவரி 25 – இலங்கையில் 2019 இலங்கை உயிர்ப்பு ஞாயிறு குண்டுவெடிப்புகள் தொடர்பாக "சதித்திட்டம் தீட்டியதாகவும், உதவியதாகவும்" சந்தேகத்தின் பேரில் அரசப் புலனாய்வுப் பிரிவின் முன்னாள் பணிப்பாளர் மேஜர் செனரல் சுரேஷ் சாலே கைது செய்யப்பட்டார்.
* பெப்ரவரி 26 – பாக்கித்தான் அரசு ஆப்கானித்தானின் தாலிபான் அரசு மீது "திறந்த போரை" அறிவித்தது.
* பெப்ரவரி 27:
	+ பிரேசில் மினாஸ் ஜெரைசு பகுதியில் வெள்ளப்பெருக்கு, நிலச்சரிவுகளினால் குறைந்தது 70 பேர் உயிரிழந்தனர்.
	+ தில்லி மதுபான ஊழல் வழக்கில் அரவிந்த் கெஜ்ரிவால், மணீஷ் சிசோடியா உட்பட்ட 25 பேரை தில்லி சிறப்பு நீதிமன்றம் விடுவித்தது.
* பெப்ரவரி 28:
	+ இசுரேலும், அமெரிக்காவும் கூட்டாக ஈரான் மீது மீது தாக்குதல்களைத் தொடங்கி, உச்ச தலைவர் அலி காமெனி உட்படப் பல உயர் அதிகாரிகளைக் கொன்றன. ஈரான் இசுரேலுக்கு எதிராகவும், பாரசீக வளைகுடாவில் உள்ள அமெரிக்க இராணுவத் தளங்களுக்கு எதிராகவும் பழிவாங்கும் தாக்குதல்களைத் தொடங்கியது.
	+ ஆந்திரப் பிரதேசம், காக்கினாடா மாவட்டத்தில் உள்ள வெத்திலபாலம் கிராமத்தில் பட்டாசு வெடித்ததில் இருபத்தொரு பேர் உயிரிழந்தனர்.

### மார்ச்சு

* மார்ச்சு 1 - மகாராட்டிரா, நாக்பூர் மாவட்டத்தில் உள்ள ஒரு வெடிபொருள் தொழிற்சாலையில் ஏற்பட்ட வெடிவிபத்தில் குறைந்தது 15 பேர் உயிரிழந்தனர், 18 பேர் படுகாயமடைந்தனர்.
* மார்ச்சு 2 – தெற்கு சூடான், அபீம்னம் மாவட்டத்தில் ஒன்றிய அரசு இயக்கத்தைச் சேர்ந்த ஆயுதமேந்திய இளைஞர்கள் தாக்குதல் நடத்தியதில் குறைந்தது 169 பேர் கொல்லப்பட்டனர், 50 பேர் காயமடைந்தனர்.
* மார்ச்சு 4 – 2026 ஈரான் போர்: இலங்கையின் தெற்குக் கடற்கரையிலிருந்து சுமார் 40 கடல் மைல்கள் (74 கிமீ) தொலைவில், ஆளுகைக்குட்பட்ட கடற்பரப்புக்கு வெளியே, ஆனால் பொருளாதாரத் தனியுரிமைப் பகுதிக்குள், ஐஆர்ஐஎஸ் *தேனா* என்ற ஈரானியக் கடற்படைப் போர்க்கப்பலை அமெரிக்கக் கடற்படையின் நீர்மூழ்கிக் கப்பல் தாக்கி மூழ்கடித்தது. இலங்கைக் கடற்படையினர் 32 மாலுமிகளை மீட்டு 87 உடல்களை மீட்டுள்ளது, சுமார் 60 மாலுமிகள் இன்னும் கண்டுபிடிக்கப்படவில்லை.
* மார்ச்சு 5 – இந்திய வான்படையின் சுகோய் எஸ்யு-30எம்கேஐ போர் விமானம் ஒன்று அசாம், கர்பி ஆங்கலாங்கு மாவட்டத்தில் வீழ்ந்ததில் இரண்டு விமானிகள் உயிரிழந்தனர்.
* மார்ச்சு 6 – 2026 ஈரான் போர்: ஐஆர்ஐஎஸ் *புசேர்* என்ற ஈரானியப் போர்க்கப்பல் உதவி கோரியதை அடுத்து, இலங்கைக் கடற்படையினர் புசேர் கப்பலையும் அதன் 208 பணியாளர்களையும் திருகோணமலைத் துறைமுகத்தில் நிறுத்தியது.
* மார்ச்சு 8:
	+ அலி காமெனியின் மகன் மோச்தபா காமெனி ஈரானின் மூன்றாவது அதியுயர் தலைவராகத் தேர்ந்தெடுக்கப்பட்டார்.
	+ இறுதிப் போட்டியில் நியூசிலாந்தை 96 ஓட்டங்கள் வித்தியாசத்தில் வீழ்த்தி இந்தியா ஐசிசி ஆண்கள் இருபது20 உலகக்கிண்ணத்தை மூன்றாவது தடவையாக வென்றது.
* மார்ச்சு 9 – இலங்கை மின்சார சபை அதிகாரப்பூர்வமாகக் கலைக்கப்பட்டு, அரசாங்கத்தின் மறுசீரமைப்பு திட்டத்தின் கீழ் அரசுக்கு சொந்தமான ஆறு நிறுவனங்களாக மாற்றப்பட்டது.
* மார்ச்சு 13 – மார்ச் 4 அன்று இலங்கைக் கடற்பரப்பில் *ஐரிசு தேனா* ஈரானியப் போர்க்கப்பல் மூழ்கியதில் கொல்லப்பட்ட 84 மாலுமிகளின் உடல்களை இலங்கை ஈரானிற்குத் திருப்பி அனுப்பியது.
* மார்ச்சு 14 – லடாக் போராட்டங்களைத் தொடர்ந்து சோனம் வாங்சூக்கிற்கு எதிரான தேசிய பாதுகாப்புச் சட்டத்தை இந்திய அரசு ரத்து செய்ததை அடுத்து அவர் சிறையில் இருந்து விடுவிக்கப்பட்டார்.
* மார்ச்சு 16:
	+ ஆப்கானித்தான், காபுல் மருத்துவமனை ஒன்றின் மீது பாக்கித்தான் வான்தாக்குதல் நடத்தியதில், குறைந்தது 400 பேர் உயிரிழந்தனர்.
	+ 2026 ஈரான் போர்: இலங்கை அரசாங்கம் எரிபொருளைச் சேமிக்கும் பொருட்டு, ஒவ்வொரு புதன்கிழமையையும் பொது விடுமுறையாக அறிவித்து, நான்கு நாள் வேலை வாரத்திற்குத் திரும்பியது.
* மார்ச்சு 23 – 2020 சாத்தான்குளம் காவல் மரண வழக்கில் தொடர்புடைய 9 காவல்துறைப் பணியாளர்களையும் மதுரை சிறப்பு நீதிமன்றம் குற்றவாளிகள் எனத் தீர்ப்பளித்தது.
* மார்ச்சு 24 – காசுமீரில் தீவிரவாத நடவடிக்கைகளில் ஈடுபட்டதற்காக ஆசியா அந்திராபி என்ற பெண்ணிற்கு சிறப்பு தேசியப் புலனாய்வு முகமை நீதிமன்றம் ஆயுள் தண்டனை விதித்துத் தீர்ப்பளித்தது.
* மார்ச்சு 25 – அமெரிக்காவில் நடந்த ஒரு வரலாற்றுச் சிறப்புமிக்க நீதிமன்ற வழக்கில், சமூக ஊடக அடிமைத்தனத்திற்கு மெட்டா, யூடியூப் ஆகியன பொறுப்பு எனத் தீர்ப்பளிக்கப்பட்டது.
* மார்ச்சு 27 – முன்னாள் அமைச்சரும் நாடாளுமன்ற உறுப்பினருமான கெஹெலிய ரம்புக்வெல 2022 ஆம் ஆண்டில் நிலையான கொள்முதல் நடைமுறைகளை மீறி சுகாதாரப் பொருட்களைக் கொள்முதல் செய்ததன் மூலம் பொதுமக்களின் அடிப்படை உரிமைகளை மீறியதாக இலங்கை மீயுயர் நீதிமன்றம் தீர்ப்பளித்து, அவர் அரசுக்கு ரூ. 75 மில்லியன் செலுத்தவும் உத்தரவிட்டது.
* மார்ச்சு 30 – தீவிரப்படுத்தப்பட்ட பாதுகாப்பு நடவடிக்கைகளைத் தொடர்ந்து எஞ்சியிருந்த பெரும்பாலான நக்சல் போராளிகள் கொல்லப்பட்டனர், கைது செய்யப்பட்டனர் அல்லது சரணடைந்தனர் என்று இந்தியாவின் உள்துறை அமைச்சர் அமித் சா தெரிவித்ததை அடுத்து, நக்சல் கிளர்ச்சியை முடிவுக்குக் கொண்டு வந்துவிட்டதாக இந்தியா அறிவித்துள்ளது.

### ஏப்பிரல்

* ஏப்ரல் 1 – நாசா ஆர்த்திமிசு 2 விண்வெளித் திட்டத்தை ஏவியது, இது 1972 இல் அப்பல்லோ 17-இற்குப் பிறகு மனிதர்கள் சென்ற முதலாவது நிலவுப் பயணமாகும்.
* ஏப்ரல் 6 – மதுரையில் உள்ள ஒரு சிறப்பு நீதிமன்றம், 2020 சாத்தான்குளம் காவல் மரண வழக்கில் குற்றம் சாட்டப்பட்ட 9 காவல்துறையினருக்கும் மரண தண்டனை விதித்தது.
* ஏப்ரல் 7 – 2026 ஈரான் போர்: அமெரிக்க அரசுத் தலைவர் டோனால்ட் டிரம்ப், கிழக்கு பகல் நேரப்படி இரவு 8 மணிக்குள் ஓர்முசு நீரிணை மீண்டும் திறக்கப்படவேண்டும் என்ற இறுதி எச்சரிக்கை விடுத்ததைத் தொடர்ந்து, அமெரிக்காவும் ஈரானும் இரண்டு வார கால போர் நிறுத்தத்திற்கு ஒப்புக்கொண்டன.
* ஏப்ரல் 8 – தெற்கு லெபனான், பெய்ரூத்து, பெக்கா பள்ளத்தாக்கு உள்ளிட்ட பகுதிகளில் இசுரேல் நடத்திய தொடர் தாக்குதல்களில் குறைந்தது 254 பேர் கொல்லப்பட்டனர், 1,165 பேர் காயமடைந்தனர்.
* ஏப்ரல் 9 – 2026 ஈரான் போர் தொடர்பான போர்நிறுத்த மீறல்களுக்குப் பதிலடியாக, ஹிஸ்புல்லா இசுரேலியக் குடியிருப்புப் பகுதியான மனாராவை நோக்கி ஏவுகணைகளை ஏவியது.
* ஏப்ரல் 10 – ஆர்த்திமிசு 2-இன் விண்வெளி வீரர்கள் நால்வரும் வெற்றிகரமாக புவிக்குத் திரும்பி, சான் டியேகோ அருகே பசிபிக் பெருங்கடலில் பாதுகாப்பாகத் தரையிறங்கினர்.
* ஏப்ரல் 11 – 1979-ஆம் ஆண்டு ஈரானியப் புரட்சிக்குப் பிறகு இரு நாடுகளுக்கும் இடையிலான மிக உயர்ந்த மட்டத்திலான போர் நிறுத்தப் பேச்சுவார்த்தைகளுக்காக, ஈரான், அமெரிக்கக் குழுக்கள் பாக்கித்தான், இசுலாமாபாத்து வந்தடைந்தன. ஈரான் குழுவிற்கு நாடாளுமன்ற சபாநாயகர் முகமது பாகர் காலிபாஃப், வெளியுறவு அமைச்சர் அப்பாஸ் அராக்சி ஆகியோரும், அமெரிக்கக் குழுவிற்கு துணை அரசுத்தலைவர் சே. டி. வேன்சும் தலைமை தாங்கினர்.
* ஏப்ரல் 12 – போர் நிறுத்தப் பேச்சுவார்த்தைகளில் அமெரிக்கத் துணை அரசுத்தலைவர் சே. டி. வேன்சு, அணு ஆயுத மேம்பாடு குறித்த கருத்து வேறுபாடுகளால் போரை முடிவுக்குக் கொண்டுவருவதற்கான உடன்பாட்டை இரு தரப்பினரும் எட்டவில்லை என்றும், அமெரிக்கா தனது "இறுதியான மற்றும் சிறந்த சலுகையை" வழங்கியதோடு, "ஈரானியர்கள் அதை ஏற்றுக்கொள்கிறார்களா என்று பார்ப்போம்" என்றும் கூறியதாகத் தெரிவித்தார்.
* ஏப்ரல் 15 – ஈரான் போரின் போது சேதமடைந்த ஐரிசு *புசேர்*, ஐரிசு *தேனா* ஆகிய ஈரானியக் கப்பல்களில் இருந்து 238 ஈரானிய மாலுமிகளுக்கு மனிதாபிமான அடிப்படையில் தற்காலிக தங்குமிடம் வழங்கிய பின்னர் இலங்கை அவர்களைத் திருப்பி ஈரானுக்கு அனுப்பியது.
* ஏப்ரல் 16:
	+ இசுரேல் பிரதமர் பெஞ்சமின் நெத்தனியாகு, லெபனான் அரசுத்தலைவர் யோசப் அவுன் ஆகியோருடனான தனது உரையாடல்களுக்குப் பிறகு, இசுரேலும் லெபனானும் 10 நாள் போர் நிறுத்தத்திற்கு ஒப்புக்கொண்டுள்ளதாக அமெரிக்க அரசுத்தலைவர் டோனால்ட் டிரம்ப் அறிவித்துள்ளார்.
	+ இசுலாமிய அரசுக்கு எதிராகப் போரிடுவதற்காக 2015-இல் சிரியாவிற்கு முதன்முதலில் வந்த அமெரிக்கப் படைகள், அசக்கா மாகாணத்தில் உள்ள கசுராக் விமானப்படைத் தளத்திலிருந்து தங்கள் வெளியேற்றத்தை நிறைவுசெய்ததன் மூலம் சிரியாவில் அவற்றின் ஈடுபாடு முடிவிற்கு வந்தது.
	+ சதுரங்கத்தில், சைப்பிரசில் நடைபெற்ற 2026 உலகக்கிண்ணத்திற்கான வேட்பாளர் தெரிவுப் போட்டியில், சவோகிர் சிந்தாரோவ் வெற்றி பெற்றார். மகளிர் போட்டியில் வைசாலி ரமேஷ்பாபு வென்றார்.
* ஏப்ரல் 17 – இலங்கையில் நிலக்கரி அடிப்படையிலான மின் உற்பத்தி தொடங்கிய காலம் முதல் 2026 ஏப்ரல் 16 வரையிலான காலகட்டத்தில் மின்சார உற்பத்திக்காகச் செய்யப்பட்ட நிலக்கரிக் கொள்முதல்களை விசாரிக்க, அரசுத்தலைவர் அனுர குமார திசாநாயக்க, உச்ச நீதிமன்ற நீதிபதி கிகான் குலதுங்க தலைமையில் மூன்று பேர் கொண்ட ஆணைக்குழுவை நியமித்தார். நிலக்கரி இறக்குமதியில் இடம்பெற்ற ஊழல்கள் குறித்த குற்றச்சாட்டுகளை அடுத்து, எரிசக்தி அமைச்சர் குமார ஜயக்கொடி தனது அமைச்சுப் பதவியிலிருந்து விலகினார்.
* ஏப்ரல் 19 – தமிழ்நாடு, விருதுநகரில் பட்டாசுத் தொழிற்சாலையில் ஏற்பட்ட வெடிவிபத்தில் குறைந்தது 23 பேர் உயிரிழந்தனர், 6 பேர் காயமடைந்தனர்.
* ஏப்ரல் 22 – இலங்கை அரசுத்தலைவர் திசாநாயக்கவின் கீழ் உள்ள நிதி, திட்டமிடல், பொருளாதார அபிவிருத்தி அமைச்சு, ஆத்திரேலியாவிற்கான அமெ$22.9 மில்லியன் இருதரப்பு கொடுப்பனவின் ஒரு பகுதியான அமெ$2.5 மில்லியன், அமைச்சின் அமைப்புகளில் ஏற்பட்ட ஊடுருவலைத் தொடர்ந்து ஒரு ஊடுருவலரால் திசை திருப்பப்பட்டதாகக் கூறுகிறது. இந்த இணையத் தாக்குதலும் அதைத் தொடர்ந்த மோசடியும் முதலில் சனவரி 2026 இல் அடையாளம் காணப்பட்டதாக அமைச்சு மேலும் அறிவித்தது.
* ஏப்ரல் 25:
	+ பல்வேறு ஆயுதக் குழுக்கள், மாலியின் தலைநகரான பமாக்கோ உட்பட, நாடு முழுவதும் பல ஒருங்கிணைந்த தாக்குதல்களைத் தொடுத்தன.
	+ மாலியின் பாதுகாப்பு அமைச்சர் சாடியோ கமாரா அவரது இல்லத்தில் சமாத் நுசுரத் இசுலாமியத் தற்கொலைக் குண்டுதாரியால் படுகொலை செய்யப்பட்டார்.
	+ வாசிங்டன் இல்டன் ஓட்டலில் நடைபெற்ற வெள்ளை மாளிகை செய்தியாளர்கள் இரவு விருந்தின்போது துப்பாக்கிச் சூடு நடத்தப்பட்டது. அமெரிக்க அரசுத்தலைவர் டோனால்ட் டிரம்ப், முதல் பெண்மணி மெலனியா திரம்ப் உள்ளிட்ட பங்கேற்பாளர்கள் காயமின்றி வெளியேற்றப்பட்டனர். சந்தேக நபரான 31 வயது நபர் தடுத்து நிறுத்தப்பட்டு காவலில் வைக்கப்பட்டார்.
	+ கொழும்பு, பண்டாரநாயக்க பன்னாட்டு விமான நிலையத்தில் ரூ. 1.1 பில்லியனுக்கும் அதிகமான மதிப்புள்ள பெரும் அளவிலான போதைப்பொருள் பறிமுதல் செய்யப்பட்டுள்ளது, இது தொடர்பாக 22 பௌத்த பிக்குகள் கைது செய்யப்பட்டனர்.

### மே

* மே 1 – ஓப்பெக் அமைப்பில் இருந்து ஐக்கிய அரபு அமீரகம் விலகியது, இதன் மூலம் ஆறு தசாப்த கால உறுப்பினர் பதவியை முடிவுக்குக் கொண்டுவந்து, அந்த அமைப்பின் மிகப்பெரிய எண்ணெய் உற்பத்தியாளர்களில் ஒன்றையும் நீக்குகிறது.
* மே 7 – சீனாவின் முன்னாள் பாதுகாப்பு அமைச்சர்களான லி சாங்பு, வெய் பெங்கே இருவரும் ஊழல் குற்றச்சாட்டுகளில் குற்றவாளிகள் என நிரூபிக்கப்பட்டதைத் தொடர்ந்து, அவர்களுக்கு இரண்டு ஆண்டு தண்டனை ரத்து செய்யப்பட்ட நிலையில் மரண தண்டனை விதிக்கப்பட்டது.
* மே 8:
	+ சிறீலங்கன் விமானச் சேவை, மிகின் லங்கா, மொபிட்டெல் ஆகியவற்றின் தலைமை நிர்வாக அதிகாரியாகப் பணியாற்றியவரும், ஊழல் குற்றம் சாட்டப்பட்டவருமான விமான, தொலைத்தொடர்பு நிர்வாகி கபில சந்திரசேனா, கொழும்பு, கொள்ளுப்பிட்டியில் உள்ள தனது வீட்டில் சந்தேகத்திற்கிடமான சூழ்நிலையில் இறந்து கிடந்ததாக இலங்கை காவல்துறை தெரிவித்துள்ளது.
	+ வேல்சில் இடம்பெற்ற உள்ளாட்சித் தேர்தல்களில் தொழிற் கட்சி தோல்வியை ஒப்புக் கொண்ட நிலையில், பிளைட் சிம்ரு, ஐக்கிய இராச்சியத்தின் சீர்திருத்தம் ஆகிய கட்சிகள் குறிப்பிடத்தக்க இடங்களைக் கைப்பற்றின. இசுக்காட்லாந்தில் தேசியவாத இசுக்கொட்டிய தேசியக் கட்சி வெற்றியை அறிவித்தது
	+ அமெரிக்கப் பாதுகாப்புத் துறை, அடையாளம் கண்டுபிடிக்க முடியாத பறக்கும் பொருள்கள் தொடர்பான இரகசியக் கோப்புகள், படங்கள், காணொளிகளை வெளியிடத் தொடங்கியுள்ளது.
* மே 9 – பாரதிய ஜனதா கட்சியின் சுவேந்து அதிகாரி மேற்கு வங்காள முதலமைச்சராகப் பதவியேற்றார்..
* மே 10 – தமிழக வெற்றிக் கழகத்தின் தலைவரும் நடிகருமான விஜய் தமிழ்நாடு முதலமைச்சராகப் பதவியேற்றார்.
* மே 14:
	+ இந்திய தேசியக் காங்கிரசு கட்சியின் வ. தா. சதீசன் கேரள முதலமைச்சராகப் பதவியேற்றார்.
	+ கியூபாவில் அமெரிக்காவின் பொருளாதாரத் தடை காரணமாக டீசல் எரிபொருள் முற்றிலுமாகத் தீர்ந்துவிட்டதாக அந்நாடு அறிவித்துள்ளது, தலைநகர் அவானாவில் தற்போது ஒரு நாளைக்கு 20-22 மணி நேரத்திற்கும் மேலாக மின்வெட்டு நீடித்து வருகிறது.
* மே 17 – நேப்பாள செர்ப்பா மலையேறி காமி ரிட்டா, சாதனை அளவாக 32-வது முறையாக எவரெசுட் மலையை அடைந்தார், அதேவேளையில், லக்பா செர்ப்பா தனது 11-வது வெற்றிகரமான மலையேற்றத்தின் மூலம் பெண்களுக்கான சாதனையை மேலும் நீடித்துள்ளார்.
* மே 20 – 1996-இல் "பிரதர்ஸ் டு தி ரெஸ்கியூ" வானூர்தி சுட்டு வீழ்த்தப்பட்ட நிகழ்வில், கியூபாவின் முன்னாள் அரசுத்தலைவர் ராவுல் காஸ்ட்ரோ மீது அமெரிக்கா குற்றப்பத்திரிகை தாக்கல் செய்துள்ளது.
* மே 21:
	+ 2012 முதல் புதுப்பித்தல் பணிகளுக்காக மூடப்பட்டுள்ள இலங்கை தேசிய கலைக்கூடத்தில் இருந்து 42 பழங்கால ஓவியங்கள் காணாமல் போயுள்ளதாக புத்த சாசன அமைச்சர் இலங்கை நாடாளுமன்றத்தில் தெரிவித்தார்.
	+ 2009 ஏர் பிரான்ஸ் 447 விபத்தில் 228 பேர் உயிரிழந்தது தொடர்பாக, ஏர்பஸ், ஏர் பிரான்சு நிறுவனங்களை மனிதக் கொலைக் குற்றவாளிகள் என பிரான்சின் பாரிசு மேல்முறையீட்டு நீதிமன்றம் தீர்ப்பளித்தது. மேலும், இரு நிறுவனங்களும் அதிகபட்ச நிறுவன அபராதத்தையும், பாதிக்கப்பட்டவர்களின் குடும்பங்களுக்கு இழப்பீட்டையும் வழங்க வேண்டும் என்றும் உத்தரவிட்டுள்ளது.
* மே 22 – சீனாவின் சான்சியில் உள்ள லியுசென்யு நிலக்கரிச் சுரங்கத்தில் ஏற்பட்ட எரிவாயு வெடிப்பில் குறைந்தது 90 பேர் உயிரிழந்தனர்.

### சூன்

* சூன் 1 – மலேசியாவில் 16 வயதுக்குட்பட்ட குழந்தைகள் சமூக ஊடகங்களைப் பயன்படுத்துவதற்கான தடை முறைப்படி அமலுக்கு வந்தது.
* சூன் 2 – அல்பேனியாவின் சிவெர்னெக் கிராமத்தில் இடம்பெற்ற சிறிய போராட்டங்களைத் தொடர்ந்து, டோனால்ட் திரம்பின் மருமகன் ஜாரெட் குசுனர் மற்றும் அவரது நிறுவனமான அஃபினிட்டி பார்ட்னர்சு சம்பந்தமாக முன்மொழியப்பட்ட ஆடம்பர வளர்ச்சித் திட்டம் மற்றும் பிரதமர் எடி ரமாவின் அரசின் மீதான பரந்த அதிருப்திக்கு எதிராக அல்பேனியாவில் பெரிய போராட்டங்கள் வெடித்தன.
* சூன் 3 – இலங்கையில் களுத்துறை மாவட்டத்தில் அங்குவத்தோட்டை என்னும் கிராமத்தில் பதிவு செய்யப்படாத முதியோர் இல்லம் ஒன்றில் ஏற்பட்ட தீ விபத்தில் 13 பேர் உயிரிழந்தனர்.
* சூன் 8 – பிலிப்பீன்சில் ஏற்பட்ட 7.8 ரிக்டர் அளவிலான சக்திவாய்ந்த நிலநடுக்கத்தில் குறைந்தது 37 பேர் உயிரிழந்தனர், பலர் காயமடைந்தனர். இது 1976-ஆம் ஆண்டிற்குப் பிறகு பதிவான மிக வலிமையான நிலநடுக்கமாகும்.
* சூன் 10 – எசுப்பானியா, பார்செலோனாவில், கட்டடக் கலைஞர் அந்தோனி கோடியின் இறப்பிற்குச் சரியாக 100 ஆண்டுகளுக்குப் பிறகு, திருத்தந்தை பதினான்காம் லியோவினால் உலகின் மிக உயரமான தேவாலயமான திருக்குடும்பப் பரிகாரக் கோயிலின் மிக உயரமான கோபுரத்திற்கான ஆசி வழங்கும் விழா நடைபெற்றது.
* சூன் 11 – 2026 உலகக்கோப்பை காற்பந்து போட்டிகள் கனடா, மெக்சிக்கோ, ஐக்கிய அமெரிக்கா ஆகிய நாடுகளில் தொடங்கின.
* சூன் 15–17 – 2026 ஈரான் போரை முடிவுக்குக் கொண்டுவரவும், ஓர்முசு நீரிணையை மீண்டும் திறக்கவும், ஈரானியத் துறைமுகங்கள் மீதான அமெரிக்க முற்றுகையை நீக்கவும், ஈரானின் அணுசக்தி திட்டம் குறித்து 60 நாள் பேச்சுவார்த்தைக் காலத்தைத் தொடங்கவும் 14 அம்ச இடைக்கால ஒப்பந்தமான இசுலாமாபாத் புரிந்துணர்வு ஒப்பந்தத்தை அமெரிக்காவும் ஈரானும் அறிவித்துக் கையெழுத்திட்டன; தெற்கு லெபனானில் தான் கைப்பற்றிய பிரதேசத்திலிருந்து வெளியேறப் போவதில்லை என்று இசுரேல் கூறியுள்ளது.
* சூன் 22 – கீர் இசுட்டார்மர் ஐக்கிய இராச்சியத்தின் பிரதமர் பதவியைத் துறப்பதாக அறிவித்தார், இது தொழிற் கட்சித் தலைமைத் தேர்தலுக்கு வழிவகுத்தது.
* சூன் 24 – 2026 வெனிசுவேலா நிலநடுக்கங்கள்: மேற்கு வெனிசுவேலாவில் Mw 7.2 அளவிலான ஒரு முன் அதிர்வு ஏற்பட்டது, அதைத் தொடர்ந்து Mw 7.5 அளவிலான ஒரு நிலநடுக்கம் ஏற்பட்டது, இது 1900-க்குப் பிறகு நாட்டில் ஏற்பட்ட மிக வலிமையான அதிர்வாகும். குறைந்தது 920 பேர் உயிரிழந்தனர், ஆயிரக்கணக்கானோர் காயமடைந்தோ அல்லது காணாமல் போனதாகவும் அறிவிக்கப்பட்டது.

## மேற்கோள்கள்

விக்கிமீடியா பொதுவகத்தில்,
 2026
என்பதில் ஊடகங்கள் உள்ளன.